pythainlp/thai-wiki-dataset-v4 huggingface dataset:
เล่ห์รักตำหนักเหยียนสี่

เล่ห์รักตำหนักเหยียนสี่  หรืออีกชื่อหนึ่งคือ เล่ห์รักวังต้องห้าม เป็นซีรีส์แนวอิงประวัติศาสตร์ของจีนที่เล่าถึงการต่อสู้ของสาวใช้ในราชสำนักของจักรพรรดิเฉียนหลง สร้างโดยหยูเจิ้ง โดยมีบทภาพยนตร์ดั้งเดิมที่เขียนโดยโจวโม่ และทำเป็นนวนิยายโดย Xiao Lian Mao ในเวลาถัดมา นำแสดงโดยอู๋จิ่นเหยียน, เสอ ซือม่าน, ฉินหลาน, เนี่ยยฺเหวี่ยน, ถันจั่ว และสวีข่าย ซีรีส์เรื่องนี้ฉายตอนแรกทางช่องอ้ายฉีอี้ ตั้งแต่วันที่ 19 กรกฎาคมถึง 26 สิงหาคม ค.ศ. 2018 ในระหว่างการฉาย มีการสตรีมมากกว่า 1.5 หมื่นล้านครั้ง
จัดจำหน่ายไปมากกว่า 70 ประเทศทั่วโลก เล่ห์รักตำหนักเหยียนสี่ได้กลายเป็นที่นิยมอย่างมาก โดยเฉพาะในเอเชีย เป็นรายการทีวีที่มีการค้นหาผ่านกูเกิ้ลมากที่สุดในโลกในปี ค.ศ. 2018 แม้ว่ากูเกิ้ลจะถูกบล็อกในจีนแผ่นดินใหญ่ก็ตาม
ภาคแยกและภาคต่อของซีรีส์เรื่องนี้มีความยาว 6 ตอน เรื่องเล่ห์รักวังต้องห้าม องค์หญิงผจญภัย ออกอากาศทางเน็ตฟลิกซ์ เมื่อวันที่ 31 ธันวาคม ค.ศ. 2019
เนื้อเรื่องย่อ.
ปักกิ่งในช่วงราชวงศ์ชิง ในศตวรรษที่ 18 เว่ยอิงลั่ว เข้าสู่ราชสำนักของจักรพรรดิเฉียนหลง อ้ายซินเจียหลัว หงลี่ ในฐานะหนึ่งในช่างปักผ้าในวังเพื่อสืบสวนการตายอย่างลึกลับของพี่สาวที่รักของเธออย่างลับ ๆ
ในตอนแรกเธอเชื่อว่าฟู่เหิงราชองครักษ์เป็นผู้ต้องสงสัยคนสำคัญ อิงลั่ววางแผนที่จะเข้าหาพี่สาวของเขาคือจักรพรรดินีฟู่ฉา และประสบความสำเร็จในการย้ายจากกองเย็บปักถักร้อยไปยังพระตำหนักฉางชุนของจักรพรรดินีในฐานะนางกำนัลของพระนาง เธอรู้ว่าสองพี่น้องตระกูลฟู่ฉาเป็นผู้บริสุทธิ์ในเหตุการณ์นี้ อิงลั่วและฟู่เหิงตกหลุมรักกัน
ในขณะเดียวกัน ฉุนฮุ่ยหวงกุ้ยเฟยของจักรพรรดิเฉียนหลงเป็นพันธมิตรกับจักรพรรดินีฟู่ฉา เนื่องจากเธอสนใจน้องชายของพระนาง
ในที่สุด อิงลั่วก็ได้รับความสนใจจากจักรพรรดิเฉียนหลง แม้ว่าอิงลั่วจะไม่ใช่ผู้สูงศักดิ์โดยกำเนิดและไม่รู้หนังสือ แต่จักรพรรดินีฟู่ฉาก็สอนเธอถึงวิธีการอ่านและเขียน ตลอดจนมารยาทที่เหมาะสมสำหรับสตรีผู้สูงศักดิ์ จักรพรรดินีช่วยเธอหลายครั้งจากการลงโทษสำหรับการสืบสวนที่ลึกเกินไปสำหรับการตายของพี่สาวของเธอ ในทางกลับกัน อิงลั่วก็ช่วยให้จักรพรรดินีฟู่ฉารอดชีวิตจากการลอบทำร้ายหลายครั้งโดยคู่แข่งของพระนาง ทั้งสองจึงพัฒนามิตรภาพที่แน่นแฟ้น
ในเวลาต่อมา อิงลั่วพบว่าพี่สาวของเธอถูกข่มขืนโดยเหอชินอ๋องพระราชโอรสของจักรพรรดิยงเจิ้งผู้ล่วงลับ ซึ่งเป็นพระอนุชาของจักรพรรดิองค์ปัจจุบัน เพื่อปกปิดการกระทำที่น่าอับอาย พระมารดาของเจ้าชายได้สังหารพี่สาวของอิงลั่ว อิงลั่ววางแผนฆ่าคนร้ายได้สำเร็จ
ตัวละคร.
•นางใน(จักรพรรดิเฉียนหลง).
ตามในละครโทรทัศน์ไม่ตรงตามประวัติศาสตร์ทั้งหมด ไม่นับตำแหน่งที่จะได้หลังจากจบเนื้อเรื่องไปแล้ว
คลองมหาวงษ์

คลองมหาวงษ์ เป็นคลองที่เชื่อมต่อคลองสำโรงกับแม่น้ำเจ้าพระยา ในพื้นที่จังหวัดสมุทรปราการ ด้วยแนวคลองที่โค้งโอบกว้างเช่นนี้จึงน่าจะเป็นที่มาของชื่อ "คลองมหาวงษ์"
ระยะแรกมีแนวขนานกับคลองสำโรงและตื้นเขินหายไป บางส่วนมาปรากฏชัดอีกครั้งบริเวณวัดด่านสำโรงโดยตีโค้งลงทิศใต้ วกมาออกแม่น้ำเจ้าพระยาเหนือตัวสมุทรปราการเล็กน้อย โดยเมืองสมุทรปราการในรัชกาลพระบาทสมเด็จพระพุทธเลิศหล้านภาลัย พระองค์โปรดเกล้าฯ ให้พระเจ้าลูกเธอ กรมหมื่นเจษฎาบดินทร์เป็นแม่กองไปคุมการสร้างเมืองสมุทรปราการกว่า 3 ปี บริเวณระหว่างคลองปากน้ำและคลองมหาวงษ์ จึงแล้วเสร็จใน พ.ศ. 2465 เมื่อตอนที่สร้างเมือง มีการกวาดต้อนกลุ่มชาวลาวมาอยู่แถบคลองมหาวงศ์ ภายหลังส่วนใหญ่ย้ายกลับไปนครนายก
วัดวาอารามบริเวณคลองมหาวงษ์ไม่พบหลักฐานที่เก่าจนถึงสมัยอยุธยาชัดเจนนัก มีวัดที่ตั้งอยู่ปากคลองมหาวงษ์คือ วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย นอกจากนั้นยังมีประตูระบายน้ำคลองมหาวงษ์ฝั่งแม่น้ำเจ้าพระยา สร้างเสร็จเมื่อ พ.ศ. 2564
วิกฤตรัฐบาลสหราชอาณาจักร กรกฎาคม พ.ศ. 2565

ในต้นเดือนกรกฎาคม พ.ศ. 2565 ราวหนึ่งในสามของ คณะรัฐมนตรี, เลขานุการรัฐสภา และ ผู้แทนพิเศษด้านการค้าของนายกรัฐมนตรี 179 คนของรัฐบาลสหราชอาณาจักร ลาออกจากตำแหน่งในการบริหารงานวาระที่สองของนายกรัฐมนตรี บอริส จอห์นสัน จนส่งผลให้จอห์นสันลาออกในวันที่ 7 กรกฎาคม
ในวันที่ 5 กรกฎาคม หลังเรื่องอื้อฉาวคริส พินเชอร์ รัฐมนตรีคลัง ริชี ซูแน็ก และ เลขาธิการกรมสุขภาพและสวัสดิการ ซาญิด จาวิด ลาออกจากตำแหน่ง ตามด้วยสมาชิกจำนวนมากของรัฐบาลประกาศลาออกเช่นกัน นำไปสู่การตั้งข้อสงสัยว่าบอริส จอห์นสัน จะยังคงดำรงตำแหน่งนายกรัฐมนตรีสหราชอาณาจักรอยู่ต่อไปหรือไม่ ผู้นำฝ่ายค้าน เคียร์ สตาร์เมอร์ วิพากษ์วิจารณ์จอห์นสันและสมาชิกพรรคอนุรักษนิยมที่ยังคงอยู่ในคณะรัฐมนตรี
ในวันที่ 7 กรกฎาคม สมาชิกรัฐสภา (MPs) กว่า 70 คนได้ลาออกจากรัฐบาลและจากตำแหน่งในพรรค ส่วนเลขาธิการกรมพัฒนา ที่อยู่อาศัย และชุมชน ไมเคิล กัฟ ถูกจอห์นสันปลดออกจากตำแหน่งหนึ่งวันก่อนหน้านั้น หลังปฏิเสธการลาออกมาสองวัน จอห์นสันประกาศว่าตนจะลาออกจากการเป็นผู้นำพรรคอนุรักษนิยม และระบุว่า: "ดังที่เราได้เห็นในเวสต์มินสเตอร์แล้ว ... เมื่อฝูง[ชน]จะเคลื่อนไหว มันก็จะเคลื่อนไหว และเพื่อน ๆ ทั้งหลาย ในทางการเมือง ไม่มีใครเลยที่จำเป็นตลอด (remotely indispensable)" อย่างไรก็ตาม เขาไม่ได้ออกจากรัฐบาลในทันที แต่ระบุว่าเขาจะทำเช่นนั้นก็ต่อเมื่อมีการประกาศผู้นำคนใหม่แล้ว
เทศบาลตำบลบ้านส้อง

เทศบาลตำบลบ้านส้อง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3, 5–9, 11–18 และครอบคลุมพื้นที่บางส่วนของหมู่ที่ 2, 4, 10 ของตำบลบ้านส้อง ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 128.31 ตารางกิโลเมตรหรือคิดเป็นพื้นที่ประมาณ 80,193.75 ไร่ ใน พ.ศ. 2567 เขตเทศบาลตำบลมีประชากร 17,748 คน
เทศบาลตำบลบ้านส้องเดิมมีฐานะเป็นสภาตำบลบ้านส้องใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบ้านส้องใน พ.ศ. 2539 และยกฐานะเป็นเทศบาลตำบลบ้านส้องในวันที่ 20 สิงหาคม พ.ศ. 2547
พื้นที่เทศบาลตำบลอยู่บริเวณทิศตะวันออกของอำเภอเวียงสระ อยู่ห่างจากที่ว่าการอำเภอเวียงสระประมาณ 6.9 กิโลเมตร ห่างจากศาลากลางจังหวัดสุราษฎร์ธานีประมาณ 58.8 กิโลเมตร ตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 690 กิโลเมตร และ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
= อ้างอิง =
<templatestyles src="Reflist/styles.css" />
= แหล่งข้อมูลอื่น =
ริชี ซูแน็ก

ริชี ซูแน็ก (เกิด 12 พฤษภาคม ค.ศ. 1980) เป็นนักการเมืองชาวบริติช และเคยดำรงตำแหน่งนายกรัฐมนตรีสหราชอาณาจักรตั้งแต่ 25 ตุลาคม ค.ศ. 2022 ถึง 5 กรกฎาคม ค.ศ. 2024 และหัวหน้าพรรคอนุรักษนิยมตั้งแต่วันที่ 24 ตุลาคม ค.ศ. 2022 เป็นนายกรัฐมนตรีอังกฤษเชื้อสายเอเชียคนแรก ดำรงตำแหน่งสมุหพระคลังช่วงปี 2020–2022 และดำรงตำแหน่งหัวหน้าผู้ช่วยรัฐมนตรีประจำกระทรวงธนารักษ์ในช่วงปี 2019–2020 ซูแน็กเป็นสมาชิกพรรคอนุรักษนิยม และเป็นสมาชิกรัฐสภาจากริชมอนด์และนอร์ทแทลเลอร์ตัน ตั้งแต่ ค.ศ. 2015
ขณะเป็นสมุหพระคลัง ซูแน็กมีบทบาทมากในการตอบสนองทางเศรษฐกิจต่อผลพวงจากการนโยบายปิดเมืองของรัฐบาลเพื่อรับมือกับวิกฤตการระบาดของโควิด-19 ในสหราชอาณาจักร ในเดือนเมษายน ค.ศ. 2022 เขาเป็นรัฐมนตรีคนแรกในประวัติศาสตร์อังกฤษที่ถูกคว่ำบาตรจากการทำผิดกฎหมายในตำแหน่งหลังได้รับใบแจ้งค่าปรับตายตัว หลังถูกพบว่าฝ่าฝืนข้อบังคับขณะปิดเมืองเนื่องจากโควิด-19 เขาลาออกจากรัฐบาลในวันที่ 5 กรกฎาคม ค.ศ. 2022 โดยระบุในจดหมายลาออกอ้างเหตุผลคือความไม่ลงรอยกันกับบอริส จอห์นสัน มองกันว่า เขาเป็นผู้หนึ่งที่จะมาแทนที่บอริส จอห์นสัน ในการเลือกตั้งหัวหน้าพรรคอนุรักษนิยมปี ค.ศ. 2022 หลังจอห์นสันลาออกจากตำแหน่ง
เมื่อวันที่ 8 กรกฎาคม ค.ศ. 2022 ซูแน็กประกาศว่าเขาจะเข้าร่วมเป็นผู้สมัครรับเลือกตั้งผู้นำพรรคอนุรักษนิยมแทนบอริส จอห์นสัน ในการเลือกตั้งหัวหน้าพรรคอนุรักษนิยมในรอบแรกและรอบที่ 2 เขาได้คะแนนนำอยู่และเป็นตัวเต็งที่จะชนะการเลือกตั้งในครั้งนี้ แต่เขาก็ได้พ่ายแพ้ให้แก่ลิซ ทรัสส์ ต่อมาในวันที่ 20 ตุลาคม ค.ศ. 2022 ทรัสส์ลาออกจากการเป็นหัวหน้าพรรคอนุรักษนิยม ทำให้ซูแน็กได้รับเลือกเป็นหัวหน้าพรรอนุรักษนิยม และได้ดำรงตำแหน่งนายกรัฐมนตรีสหราชอาณาจักรในวันที่ 25 ตุลาคม ค.ศ. 2022 โดยเป็นนายกรัฐมนตรีสหราชอาณาจักรชาวอังกฤษเชื้อสายเอเชียและนับถือศาสนาฮินดูเป็นคนแรก
หลังพรรคอนุรักษนิยมพ่ายแพ้อย่างขาดลอยในการเลือกตั้งทั่วไป ค.ศ. 2024 ซูแน็กประกาศว่าเขาจะลาออกจากหัวหน้าพรรค และหลังจากผลการเลือกตั้งหัวหน้าพรรคอนุรักษนิยมปี ค.ศ. 2024 ทำให้เขาก้าวลงจากตำแหน่งหัวหน้าพรรค และเคมี เบเดอน็อก ได้เป็นหัวหน้าพรรคคนใหม่แทนที่ซูแน็ก
เทศบาลตำบลเมืองเวียง

เทศบาลตำบลเมืองเวียง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–7, 9–10 และครอบคลุมพื้นที่บางส่วนของหมู่ที่ 1, 8 ของตำบลเวียงสระ ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 50.0 ตารางกิโลเมตรหรือคิดเป็นพื้นที่ประมาณ 31,250.0 ไร่ ใน พ.ศ. 2564 เขตเทศบาลตำบลมีประชากร 8,405 คน
เดิมเทศบาลตำบลเมืองเวียงมีฐานะเป็นสภาตำบลเวียงสระซึ่งได้รับการจัดตั้งขึ้นใน พ.ศ. 2516 ก่อนที่จะได้รับการจัดตั้งเป็นองค์การบริหารส่วนตำบลเวียงสระในวันที่ 27 มีนาคม พ.ศ. 2540 ต่อมาในเขตองค์การบริหารส่วนตำบลเวียงสระมีความเจริญมากขึ้น ในวันที่ 27 ตุลาคม พ.ศ. 2552 จึงได้เปลี่ยนชื่อองค์การบริหารส่วนตำบลเวียงสระเป็น "เมืองเวียง" และจัดตั้งเป็นเทศบาลตำบลเมืองเวียง เพื่อไม่ให้มีชื่อซ้ำกับชื่อเทศบาลตำบลเวียงสระในขณะนั้น
พื้นที่เทศบาลตำบลอยู่บริเวณทิศตะวันตกของอำเภอเวียงสระ อยู่ห่างจากที่ว่าการอำเภอเวียงสระประมาณ 2.8 กิโลเมตร ห่างจากศาลากลางจังหวัดสุราษฎร์ธานีประมาณ 68.1 กิโลเมตรตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 694 กิโลเมตรและ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
ตำบลราชกรูด

ราชกรูด เป็นหนึ่งในเก้าตำบลของอำเภอเมืองระนอง จังหวัดระนอง เป็นที่ตั้งของท่าอากาศยานระนอง มีพื้นที่ใน 3 อุทยานแห่งชาติ 1 เขตรักษาพันธุ์สัตว์ป่า 1 เขตสงวนชีวมณฑลโลก คือ อุทยานแห่งชาติน้ำตกหงาว อุทยานแห่งชาติหมู่เกาะระนอง อุทยานแห่งชาติแหลมสน เป็นที่ตั้งของเขตรักษาพันธุ์สัตว์ป่าควนแม่ยายหม่อน และพื้นที่สงวนชีวมณฑลระนองซึ่งมีสวนรุกขชาติป่าชายเลน
ที่ตั้งและอาณาเขต.
ตำบลราชกรูดมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลราชกรูดเดิมขึ้นกับหัวเมืองกระบุรี มีฐานะทางการปกครองในสมัยนั้นเป็นแขวง ราษฎรมีการตั้งถิ่นฐานเป็นกลุ่มบ้านบริเวณปากคลองซึ่งจะเป็นท่าเรือของชาวบ้าน เพราะการคมนาคมเดินทางโดยทางเรือ ซึ่งมีหลายท่าเรือเป็นชุมชนเดิม ตามประวัติที่เล่าต่อกันมา ว่ามีพ่อค้าชาวอินเดีย มีลูกเรือเป็นชาวเขมร ลาว เดินเรือสินค้าทำการค้าขายกับพื้นที่ฝั่งทะเลอันดามันกับฝั่งอ่าวไทย โดยใช้เส้นทางผ่านจากอำเภอหลังสวนโดยเดินเท้าข้ามภูเขามาถึงบริเวณท่าเรือและเรียกพื้นที่แถวนี้ว่า "ราชกูฎ" ซึ่งแปลว่ายอดเขาเจ้า เพราะมียอดเขาสูงคือเขาพ่อตาโชงโดง และต่อมาชาวบ้านที่อพยพมาเรียกเพี้ยนมาเป็นบ้าน "ราชกรูด"
บ้างก็ว่ากันว่า พื้นที่ตั้งของตลาดราชกรูดปัจจุบันนั้นเดิมมีต้นมะกรูดต้นใหญ่อยู่ใจกลาง ผู้คนส่วนใหญ่เรียกว่า "ท่าต้นกรูด" และต่อมาเมื่อมีคนอพยพมาอาศัยมากขึ้น โดยใช้เส้นทางเรือเพียงอย่างเดียว ซึ่งมีต้นกรูดเป็นจุดเริ่มต้นเดินทาง ต่อมาได้มีนายทุนจากจังหวัดภูเก็ตมาสำรวจแร่ดีบุก พัฒนาเส้นทางการขนส่ง จนพัฒนาเป็นถนนเพชรเกษมตัดผ่านกลางตำบล การเรียกชื่อบ้านท่ากรูด ก็เพี้ยนมาเรื่อย ๆ จนเรียกกันปัจจุบันว่า "ราชกรูด"
การแบ่งเขตการปกครอง.
การปกครองส่วนภูมิภาค.
ตำบลราชกรูดแบ่งพื้นที่การปกครองออกเป็น 8 หมู่บ้าน ได้แก่
การปกครองส่วนท้องถิ่น.
ท้องที่ตำบลราชกรูด มีองค์กรปกครองส่วนท้องถิ่นเพียงแห่งเดียว คือ เทศบาลตำบลราชกรูด ครอบคลุมพื้นที่ตำบลราชกรูดทั้งหมด ซึ่งเป็นสภาตำบลราชกรูดที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลราชกรูดใน พ.ศ. 2539
เมื่อองค์การบริหารส่วนตำบลราชกรูดมีความเจริญก้าวหน้ามากขึ้น จึงได้รับการจัดตั้งเป็นเทศบาลตำบลราชกรูด ตามประกาศกระทรวงมหาดไทยลงวันที่ 15 กรกฎาคม พ.ศ. 2551 และมีผลในวันที่ 25 กรกฎาคม ปีเดียวกัน
ประชากร.
พื้นที่ตำบลราชกรูดประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 9,810 คน แบ่งเป็นชาย 5,371 คน หญิง 4,439 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 5 จาก 9 ตำบลในอำเภอเมืองระนอง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ราอุล วัลเลนแบร์ย

ราอุล กุสตาฟ วัลเลนแบร์ย (4 สิงหาคม ค.ศ. 1912 – สาบสูญ 17 มกราคม ค.ศ. 1945) เป็นสถาปนิก นักธุรกิจ นักการทูตและนักมนุษยธรรมชาวสวีเดน เขาช่วยเหลือชาวยิวนับพันคนจากฮอโลคอสต์โดยนาซีเยอรมันและฟาสซิสต์ฮังการีในฮังการีที่ถูกเยอรมนียึดครองช่วงปลายสงครามโลกครั้งที่สอง วัลเลนแบร์ยซึ่งเป็นผู้แทนพิเศษของสวีเดนประจำบูดาเปสต์ระหว่างเดือนกรกฎาคมถึงธันวาคม ค.ศ. 1944 ได้ออกหนังสือเดินทางและให้ที่พักพิงแก่ชาวยิวในอาคารที่กำหนดเป็นดินแดนสวีเดน
วัลเลนแบร์ยหายสาบสูญหลังถูกสเมิร์ชคุมตัวด้วยข้อหาจารกรรม ระหว่างกองทัพแดงล้อมบูดาเปสต์เมื่อวันที่ 17 มกราคม ค.ศ. 1945 ภายหลังมีรายงานว่าเขาเสียชีวิตในวันที่ 17 กรกฎาคม ค.ศ. 1947 ขณะจองจำอยู่ที่อาคารลุปยันกาซึ่งเป็นกองบัญชาการเคจีบีในมอสโก แรงจูงใจในการจับกุมและคุมขังวัลเลนแบร์ย รวมถึงการเสียชีวิตและสายสัมพันธ์ของเขากับสำนักบริการด้านยุทธศาสตร์ของสหรัฐยังคงเป็นปริศนาและมีการคาดการณ์อย่างต่อเนื่อง
หลายทศวรรษหลังสันนิษฐานว่าเสียชีวิต วัลเลนแบร์ยได้รับรางวัลจากความสำเร็จในการช่วยชีวิตชาวยิว ในปี ค.ศ. 1981 ทอม แลนโทส สมาชิกรัฐสภาสหรัฐผู้เป็นหนึ่งในชาวยิวที่วัลเลนแบร์ยช่วยเหลือสนับสนุนให้วัลเลนแบร์ยได้รับสภาพพลเมืองกิตติมศักดิ์ของสหรัฐ ส่งผลให้เขากลายเป็นบุคคลที่สองที่ได้รับเกียรตินี้ วัลเลนแบร์ยยังได้รับสภาพพลเมืองกิตติมศักดิ์ของแคนาดา ฮังการี ออสเตรเลีย สหราชอาณาจักรและอิสราเอล นอกจากนี้อิสราเอลยังมอบรางวัล Righteous Among the Nations เพื่อยกย่องวัลเลนแบร์ยที่เสี่ยงชีวิตช่วยเหลือชาวยิวจากฮอโลคอสต์ ในปี ค.ศ. 1981 มีการตั้งคณะกรรมการราอุล วัลเลนแบร์ยแห่งสหรัฐเพื่อ "ธำรงอุดมคติทางมนุษยธรรมนิยมและความหาญกล้าโดยไม่ใช้ความรุนแรงของราอุล วัลเลนแบร์ย" ซึ่งคณะกรรมการนี้จะมอบรางวัลราอุล วัลเลนแบร์ยทุกปี ต่อมาในปี ค.ศ. 2012 วัลเลนแบร์ยได้รับเหรียญทองรัฐสภาจากรัฐสภาสหรัฐเพื่อ "รับรองความสำเร็จและการกระทำอันกล้าหาญของเขาระหว่างฮอโลคอสต์"
แม้จะมีการอ้างว่าวัลเลนแบร์ยช่วยชีวิตชาวยิวมากถึง 100,000 คน แต่นักประวัติศาสตร์เห็นว่าเป็นการกล่าวเกินจริง และตัวเลขแท้จริงมีจำนวนน้อยกว่านั้น ปัจจุบันมีอนุสรณ์และชื่อถนนที่ระลึกถึงวัลเลนแบร์ยหลายแห่งทั่วโลก
ไทยแลนด์แชมเปียนส์คัพ 2565

ไทยแลนด์แชมเปียนส์คัพ 2565 (หรือ ไดกิ้นไทยแลนด์แชมเปียนส์คัพ ตามชื่อผู้สนับสนุน) เป็นการแข่งขันไทยแลนด์แชมเปียนส์คัพครั้งที่ 6 ซึ่งเป็นการพบกันระหว่างบุรีรัมย์ ยูไนเต็ด ซึ่งเป็นทีมที่ชนะเลิศการแข่งขันฟุตบอลรีโว่ ไทยลีก และช้าง เอฟเอคัพ ในฤดูกาลที่ผ่านมา กับบีจี ปทุม ยูไนเต็ด ทีมรองชนะเลิศไทยลีกฤดูกาลที่ผ่านมา บุรีรัมย์ได้เข้าร่วมแข่งขันรายการนี้เป็นครั้งที่ 3 หลังจากที่เคยเข้าร่วมในปี พ.ศ. 2561 และ พ.ศ. 2562 ในขณะที่บีจี ปทุม ได้เข้าร่วมแข่งขันรายการนี้เป็นครั้งที่ 2 ติดต่อกัน โดยในปีที่แล้ว พวกเขาสามารถเอาชนะลีโอ เชียงราย ยูไนเต็ด ไปได้ 1–0 โดยไทยแลนด์แชมเปียนส์คัพ 2565 นี้ จะแข่งขันในวันที่ 6 สิงหาคม พ.ศ. 2565 ที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา
สนามแข่งขัน.
การแข่งขันไทยแลนด์แชมเปียนส์คัพครั้งนี้ จะแข่งขันกันที่สนามกีฬาเฉลิมพระเกียรติ 80 พรรษา 5 ธันวา 2550 ในอำเภอเมืองนครราชสีมา จังหวัดนครราชสีมา โดยเป็นสนามแห่งที่ 5 ที่ใช้จัดการแข่งขันรายการนี้ ต่อจากสนามศุภชลาศัย, สนามกีฬากองทัพบก, ธันเดอร์โดมสเตเดียม และสนามกีฬาสมโภชเชียงใหม่ 700 ปี และนับเป็นครั้งที่ 2 ติดต่อกันที่แข่งขันกันนอกพื้นที่กรุงเทพมหานครและปริมณฑล
ปัจจุบันสนามกีฬาเฉลิมพระเกียรติ 80 พรรษา 5 ธันวาคม 2550 เป็นสนามเหย้าของสโมสรฟุตบอลนครราชสีมา มาสด้า และเคยเป็นสนามหลักในซีเกมส์ 2007 และกีฬาแห่งชาติ ครั้งที่ 43 ที่นครราชสีมาเป็นเจ้าภาพ
การแข่งขัน.
รายละเอียด.
<onlyinclude></onlyinclude>
ผู้ช่วยผู้ตัดสิน:
 อภิชิต โนพวน
 ราเชนทร์ ศรีชัย
ผู้ตัดสินที่สี่:
 นิวัฒน์ อินสอาด
ผู้ช่วย วีเออาร์:
 ศิวกร ภูอุดม
 ทานินทร์ รื่นจิตต์
อมานินาตาคิเลบเต

อ้างอิงจาก เฮโรโดตัส ได้ระบุว่า กษัตริย์แห่งเปอร์เซียพระนามว่า แคมไบซีส ทรงพยายามบุกรุกเมโรอี เมื่อประมาณ 525 ปีก่อนคริสตกาล ที่อาจเกิดขึ้นในรัชสมัยของกษัตริย์อมานินาตาคิเลบเต
อมานิอัสตาบาร์กา

รัชสมัย.
สันนิษฐานว่า พระองค์ทรงเป็นองค์รัชทายาทของกษัตริย์คาร์คามานิ ตามลำดับของพีระมิดนิวเบียที่นูริ ซึ่งพระองค์ถูกฝังในพีระมิด หมายเลข 2 พีระมิดดังกล่าวถูกขุดค้นขึ้นโดยคณะสำรวจพิพิธภัณฑ์วิจิตรศิลป์บอสตันร่วมกับมหาวิทยาลัยฮาร์วาร์ดในปี ค.ศ. 1917 เป็นผลให้วัตถุจำนวนมากที่เป็นของพระองค์อยู่ในบอสตันรวมถึง หุ่นชวาบติ, เครื่องปั้นดินเผา, ฐานราก, วัตถุหินและสิ่งประดิษฐ์ทองคำ จารึกหินแกรนิตไนส์ที่ปรากฏคาร์ทูชของพระองค์ ซึ่งมาจากนูริ และปัจจุบันก็อยู่ที่บอสตันด้วย (หมายเลข 17-2-1910 บี)
ส่วนสิ่งประดิษฐ์อื่น ๆ ของพระองค์อยู่ในพิพิธภัณฑ์โบราณวัตถุแห่งคาร์ทูม เห็นได้ชัดว่าเป็นสร้อยประดับหน้าอกทองคำ
เอบี สารถี

เอบี สารถี (อังกฤษ: AB Aurigae) เป็นดาวฤกษ์ประเภทเฮอร์บิก Ae อายุน้อยในกลุ่มดาวสารถี อยู่ห่างจากดวงอาทิตย์ ประมาณ 531 ปีแสง จัดอยู่ในกลุ่มสเปกตรัม A0Ve มีเส้นสเปกตรัมส่องสว่างตรงกับเส้นของดาวในแถบลำดับหลักประเภท A มีมวล 2.4 เท่าของดวงอาทิตย์ มีอุณหภูมิยังผล 9,772 เคลวิน กำลังส่องสว่างเป็น 38 เท่าของดวงอาทิตย์
เป็นที่รู้กันว่าดาวดวงนี้มีแผ่นฝุ่น ซึ่งอาจก่อตัวเป็นดาวเคราะห์และดาวแคระน้ำตาล เป็นส่วนหนึ่งของ ที่ตัวดาวนี้เองยังมีการพบเมฆระหว่างดวงดาวที่มีขนาดเล็กและหนาแน่นสูงซึ่งทำลายจานฝุ่นและทำให้เกิด เนบิวลาสะท้อนแสงมากยิ่งขึ้น
ระบบดาวเคราะห์.
ในปี ค.ศ. 2017 กล้อง ALMA ได้ถูกใช้เพื่อจับภาพของจานดาวเคราะห์ก่อนเกิดซึ่งก่อกำเนิดดาวเคราะห์รอบดาวดวงนี้ ภาพได้แสดงแผ่นจานฝุ่นที่มีรัศมีประมาณ 120 หน่วยดาราศาสตร์ และมองเห็นช่องว่างอย่างชัดเจน โดยภายในช่องว่างนี้ ตรวจพบแขนกังหันก๊าซที่มีคาร์บอนมอนอกไซด์ 
Oppenheimer et al. (2008)ได้สังเกตการณ์พบลักษณะวงแหวนภายในจานฝุ่นของดาวดวงนี้ซึ่งเป็นอาณาเขตที่ไม่เคยสังเกตเห็นมาก่อนในช่วงห่างจากดาวฤกษ์หลัก 43-302 AU ช่องว่างรัศมี 102 AU ได้บ่งชี้ถึงการก่อตัวของวัตถุขนาดเล็กอย่างน้อยหนึ่งชิ้นที่ระยะโคจรประมาณ 100 AU ซึ่งวัตถุดังกล่าวอาจเป็น ดาวเคราะห์นอกระบบ ขนาดยักษ์หรือดาวแคระน้ำตาล อย่างไรก็ตาม วัตถุนี้ยังไม่ได้รับการยืนยัน
วัดบูรพ์

วัดบูรพ์ สร้างขึ้นเมื่อ พ.ศ. 2224 ในสมัยสมเด็จพระนารายณ์มหาราชแห่งกรุงศรีอยุธยา พร้อมกับการสร้างเมืองนครราชสีมา ปัจจุบันตั้งอยู่ ณ ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา
ประวัติ.
ปี พ.ศ. 2224 ในสมัยกรุงศรีอยุธยา วัดบูรพ์สร้างขึ้นในสมัยกรุงศรีอยุธยา พร้อมกับการสร้างเมืองนครราชสีมา สมเด็จพระนารายณ์มหาราชได้โปรดฯ ให้โดยพระยายมราช (สังข์) เป็นผู้สร้าง โดยมีช่างชาวฝรั่งเศสเป็นผู้ช่วยออกแบบผังเมือง 
เมื่อสร้างเมืองแล้วเสร็จ ประชาชน คฤหบดีและขุนนาง ได้สร้างวัดในกำแพงเมืองขึ้น 6 วัด โดยขุนนาง เป็นผู้สร้างวัดพระนารายณ์มหาราช (วัดกลาง) วัดบึง และวัดสระแก้ว โดยคหบดีและชาวบ้าน เป็นผู้สร้างวัดบูรพ์ วัดอิสาน และวัดพายัพ เนื่องจากวัดที่สร้างโดยขุนนางจะดูดูสวยงามพิถีพิถันตามแบบขุนนางจากกรุงศรีอยุธยา
วันที่ 20 มีนาคม พ.ศ. 2554 วัดบูรพ์ได้รับพระราชทานวิสุงคามสีมา
ที่มาของชื่อ.
วัดบูรพ์ ชื่อมาจากคำว่า ทิศบูรพา เนื่องจากตั้งอยู่ทางด้านทิศตะวันออกภายในเขตกำแพงเมืองเก่านครราชสีมา
สิ่งก่อสร้าง.
อาคารเสนาสนะ ประกอบด้วย อุโบสถ หอฉัน ศาลาการเปรียญ กุฏิสงฆ์ หอระฆัง ศาลาบำเพ็ญกุศล และฌาปณสถาน
มหาวิทยาลัยเมย์นูธ

มหาวิทยาลัยแห่งชาติไอร์แลนด์ (เมย์นูธ) (อักษรย่อ: NUIM) หรือที่รู้จักกันทั่วไปในชื่อ มหาวิทยาลัยเมย์นูธ (อักษรย่อ: MU) เป็นมหาวิทยาลัยที่เป็นส่วนประกอบของมหาวิทยาลัยแห่งชาติไอร์แลนด์ในเมย์นูธ เคาน์ตีคิลแดร์ ประเทศไอร์แลนด์ นับเป็นมหาวิทยาลัยที่อายุน้อยที่สุดของประเทศไอร์แลนด์จนกระทั่งมหาวิทยาลัยเทคโนโลยีดับลินได้รับการก่อตั้งขึ้นใน ค.ศ. 2019 ตามที่ก่อตั้งโดยรัฐบัญญัติมหาวิทยาลัย ค.ศ. 1997 จากจากคณะอาจารย์ฆราวาสของเซนต์แพทริกส์คอลเลจ (เมย์นูธ) ที่ในปัจจุบันนี้แยกออกมา ซึ่งก่อตั้งขึ้นใน ค.ศ. 1795 ทั้งนี้ เมย์นูธเป็นเมืองมหาวิทยาลัยแห่งเดียวในประเทศไอร์แลนด์ ส่วนมหาวิทยาลัยอื่น ๆ ทั้งหมดตั้งอยู่ในเมืองต่าง ๆ
มหาวิทยาลัยประกอบด้วยวิทยาเขตที่เชื่อมต่อกันสองแห่ง ได้แก่ วิทยาเขตทางตอนใต้ที่เก่ากว่า มีอาคารสมัยคริสต์ศตวรรษที่ 19 ร่วมกับวิทยาลัยเซนต์แพทริก และข้ามถนนสาธารณะไปจะเป็นวิทยาเขตทางตอนเหนือที่ทันสมัย มีพื้นที่ประมาณ 100 เอเคอร์ (0.40 ตร.กม.)
ด้วยจำนวนนักศึกษาที่ลงทะเบียนมากกว่า 13,000 คน และเจ้าหน้าที่กว่า 900 คน จากกว่า 20 ประเทศ จึงทำให้มหาวิทยาลัยแห่งนี้เป็นมหาวิทยาลัยที่เล็กที่สุดแต่เติบโตเร็วที่สุดของประเทศไอร์แลนด์ กระทั่งใน ค.ศ. 2009 มหาวิทยาลัยเมย์นูธได้รับการจัดอันดับให้เป็นมหาวิทยาลัยชั้นนำ 500 อันดับแรกในการจัดอันดับมหาวิทยาลัยโลกโดย"ไทมส์ไฮเออร์เอดยูเคชัน"-คิวเอส ส่วน"การจัดอันดับมหาวิทยาลัยโลกโดยคิวเอส" ค.ศ. 2012 ได้ทำให้มหาวิทยาลัยเมย์นูธอยู่ในกลุ่ม 501–550 ทั่วโลก แต่ล่าสุด มหาวิทยาลัยเมย์นูธได้รับการจัดอันดับให้อยู่ในกลุ่ม 701–750 ใน"การจัดอันดับมหาวิทยาลัยโลกโดยคิวเอส" ค.ศ. 2019 ส่วนใน ค.ศ. 2008 ได้รับการขนานนามให้เป็น 'มหาวิทยาลัยแห่งปี' จากหนังสือพิมพ์"เดอะซันเดย์ไทมส์" ใน ค.ศ. 2011 มหาวิทยาลัยเมย์นูธได้กลายเป็นสถาบันแรกและแห่งเดียวนอกทวีปอเมริกาเหนือที่ได้รับการรวมอยู่ใน"วิทยาลัยที่ดีที่สุดของเดอะพรินซ์ตันรีวิว" นอกจากนี้ มหาวิทยาลัยดังกล่าวยังมีสัดส่วนสูงสุดของการมีส่วนร่วมของมหาวิทยาลัยในประเทศไอร์แลนด์ด้วยนักศึกษาที่เป็นผู้ใหญ่ (16 เปอร์เซ็นต์) และนักศึกษาที่เข้าถึงได้ (22 เปอร์เซ็นต์)
เกาะริ้น

เกาะริ้น เป็นเกาะที่ตั้งอยู่ในตำบลบางเสร่ อำเภอสัตหีบ จังหวัดชลบุรี มีพื้นที่ 0.423 ตารางกิโลเมตร อยู่ห่างจากชายฝั่งเมืองพัทยาประมาณ 21 กิโลเมตร ปัจจุบันเกาะริ้นอยู่ในความดูแลของกองทัพเรือ ซึ่งเป็นพื้นที่หวงห้ามทางทหาร และเป็นพื้นที่ใช้ฝึกยิงอาวุธของกองทัพเรือ ถือเป็นจุดดำน้ำสวยที่สุดในทะเลพัทยา 
ด้านทิศตะวันออกของเกาะริ้นเป็นชายหาด พื้นที่ด้านหน้าชายหาดเป็นหาดโค้งเว้าและมีความลึกของระดับน้ำทะเลไม่มาก ด้านทิศใต้เป็นหินหัวแหลม มีระดับน้ำลึกและมีปะการังหนาแน่น มีความสมบูรณ์ของสัตว์ทะเลหลายชนิด อาจมีการซ้อมรบทางทะเลบริเวณนี้ ด้านทิศเหนือมีหินลอมฟาง (หินขาว) ซึ่งมีความสมบูรณ์ของปะการังและสัตว์ทะเลโดยรอบ สภาพภูมิประเทศส่วนใหญ่เป็นภูเขา มีที่ราบและหาดทราย และมีสภาพป่าเป็นป่าดิบแล้ง
ฟิลิป วิลล่า

ฟิลิป วิลล่า  (มิลาน, 1981) เป็นผู้ประกอบการและนักศิลปะการต่อสู้ชาวอิตาลี เขาเป็นผู้ก่อตั้ง 
ชีวประวัติ.
วิลล่าเกิดและเติบโตในอิตาลี วิลลาเป็นแฟนตัวยงของศิลปะการต่อสู้มาตั้งแต่เด็ก ดังนั้นจึงตัดสินใจสานต่ออาชีพนักกีฬาของเขา เขาย้ายมาประเทศไทยในปี 2007 และเริ่มฝึกมวยไทยที่โรงยิมศิษย์ยอดธงในพัทยา
อาชีพ.
ในปี 2010 Villa เริ่มต้นเส้นทางการเป็นผู้ประกอบการด้วยการจัดตั้ง . บริษัทกีฬาที่ผลิตอุปกรณ์สำหรับมวยไทย บริษัทของวิลลายังส่งเสริมการสัมมนาทั่วโลก กิจกรรมระดับนานาชาติด้วยความช่วยเหลือจากทีมนักสู้ที่ได้รับการสนับสนุนทั่วโลก 
หลังจากก่อตั้งได้เพียง 2 ปี Villa ได้จัดงานอย่างเป็นทางการครั้งแรกของ ในชื่อ Yokkao Extreme ในปี 2555 ที่เมืองมิลาน ประเทศอิตาลี ซึ่งขายหมดพร้อมรองรับผู้ร่วมงานกว่า 12,000 คน นักกีฬาที่มีชื่อเสียงและมีชื่อเสียงหลายคนเข้าร่วมในกิจกรรมนี้ ซึ่งส่งผลให้ กลายเป็นหนึ่งในรายการมวยไทยและคิกบ็อกซิ่งที่ใหญ่ที่สุดเท่าที่เคยมีมา
 ค่อย ๆ ขยายงานด้วยการจัดงาน 3 งานติดต่อกันที่พัทยา ในปี 2013 และในปี 2014 Villa ได้พยายามอย่างเต็มที่เพื่อให้ มีขอบเขตที่กว้างขึ้น การเคลื่อนไหวเหล่านั้นได้ผลตอบแทนแล้วและตอนนี้พวกเขาได้โปรโมตกิจกรรมมากกว่า 20 รายการ ทั่วสหราชอาณาจักร
ในปี 2016 วิลล่าเริ่มเปิดศูนย์ฝึกอบรม ในกรุงเทพฯ ที่ศูนย์ฝึกแห่งนี้ วิลล่าได้เซ็นสัญญากับยอดนักสู้ สิงห์ดำ เกียรติหมู่ 9 และแสนชัย เพื่อฝึกซ้อมในค่าย ศูนย์ฝึกอบรมยังเปิดให้นักท่องเที่ยวเข้าชมและมีผู้มีชื่อเสียงหลายคนมาเยี่ยมชม เช่น โจ โจนาส เมียคัง จาก DNCE และคนอื่นๆ
นับตั้งแต่ก่อตั้งหยกขาว วิลล่าได้เซ็นสัญญากับแชมป์โลกหลายคน เช่น บัวขาว บัญชาเมฆ, แสนชัย, สุดสาคร กลิ่นมี, จาบาร์ แอสเครอฟ, สิงห์ดำ เกียรติหมู่ 0, เลียม แฮร์ริสัน, จอร์แดน วัตสัน และอีกหลายคน
ในปี 2020 Villa ได้ประกาศคอลเลกชั่นชุดกีฬาใหม่ที่เปิดตัวในมิลานในปี 2021
ยูฟ่ายูโรปาลีก ฤดูกาล 2022–23

ยูฟ่ายูโรปาลีก ฤดูกาล 2022–23 เป็นฤดูกาลที่ 52 ของการแข่งขันระหว่างสโมสรฟุตบอลในระดับรองของยุโรปซึ่งจัดขึ้นโดยสหภาพสมาคมฟุตบอลยุโรป (ยูฟ่า) และเป็นฤดูกาลที่ 14 นับตั้งแต่เปลี่ยนชื่อจากยูฟ่าคัพมาเป็นยูฟ่ายูโรปาลีก
รอบชิงชนะเลิศจะแข่งขันกันที่ปุชกาชออเรนอในบูดาเปสต์ ประเทศฮังการี. เดิมทีบูดาเปสต์มีกำหนดจะเป็นเจ้าภาพ นัดชิงชนะเลิศ สำหรับ ยูฟ่ายูโรปาลีก ฤดูกาล 2021–22, แต่เจ้าภาพหลายที่ถูกย้ายเนื่องจากความล่าช้าและการย้ายที่ตั้งของ นัดชิงชนะเลิศ ค.ศ. 2020 เนื่องจาก การระบาดทั่วของโควิด-19
ทีมที่ชนะเลิศของยูฟ่ายูโรปาลีก ฤดูกาล 2022–23 จะได้สิทธิ์เข้ารอบโดยอัตโนมัติสำหรับยูฟ่าแชมเปียนส์ลีก ฤดูกาล 2023–24 รอบแบ่งกลุ่ม และจะได้สิทธิ์ในการเล่นพบกับทีมชนะเลิศของยูฟ่าแชมเปียนส์ลีก ฤดูกาล 2022–23 ในยูฟ่าซูเปอร์คัพ 2023
ในฐานะแชมป์เก่าของยูโรปาลีก, ไอน์ทรัคท์ฟรังค์ฟวร์ท, ได้ผ่านเข้าไปเล่นสำหรับ ยูฟ่าแชมเปียนส์ลีก ฤดูกาล 2022–23 พวกเขาจะสามารถปกป้องตำแหน่งของพวกเขาได้ก็ต่อเมื่อพวกเขาจบอันดับที่สามในกลุ่มของพวกเขา
ทีมที่มีคุณสมบัติเข้าการแข่งขัน.
ทีมสโมสรทั้งหมด 58 ทีมจากทั้งหมด 31 และ 36 จาก 55 ชาติสมาชิกสมาคมของแต่ละประเทศ ที่จะเข้าร่วมการแข่งขันในยูฟ่ายูโรปาลีก ฤดูกาล 2022–23 โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้:
อันดับสมาคมฟุตบอลของแต่ละประเทศ.
สำหรับยูฟ่ายูโรปาลีก ฤดูกาล 2022–23, แต่ละสมาคมจะได้รับการจัดอันดับตาม ค่าสัมประสิทธิ์แต่ละประเทศของยูฟ่าในปี 2021 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2016–17 ถึงฤดูกาล 2020–21
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ สมาคมอาจจะมีทีมที่เข้าร่วมในยูโรปาลีก ตามที่ระบุไว้ด้านล่าง:
ทีม.
ข้อความในวงเล็บคือวิธีการที่แต่ละทีมเข้ามาแข่งในรอบนั้นๆ
รอบคัดเลือกรอบสามจะถูกแบ่งออกเป็น ตัวแทนที่ชนะเลิศจากลีก (CH) และตัวแทนจากลีก (MP)
"CC: 2022 ค่าสัมประสิทธิ์สโมสรยูฟ่า."
หมายเหตุ
ตารางการแข่งขันและวันจับสลาก.
ตารางของการแข่งขันเป็นไปตามด้านล่างนี้. แต่ละนัได้วางกำหนดการแข่งขันในทุกวันพฤหัสบดีนอกเหนือจากรอบชิงชนะเลิศ, ซึ่งจัดขึ้นในวันพุธ, แต่สามารถจัดในวันอังคารหรือวันพุธได้เนื่องจากตารางการแข่งขันที่ขัดแย้งกัน. เวลาคิกออฟการแข่งขันเริ่มต้นตั้งแต่รอบแบ่งกลุ่มคือ 18:45 และ 21:00 CEST/CET, แม้ว่าอาจจะเกิดขึ้นเป็นกรณีพิเศษในเวลา 16:30 เนื่องจากเหตุผลทางภูมิศาสตร์
การจับสลากสำหรับรอบคัดเลือกจะจัดขึ้นที่สำนักงานใหญ่ยูฟ่าใน นียง, ประเทศสวิตเซอร์แลนด์. การจับสลากรอบแบ่งกลุ่ม, ได้จัดขึ้นใน อิสตันบูล, ประเทศตุรกี
รอบแบ่งกลุ่ม.
การจับสลากสำหรับรอบแบ่งกลุ่มจะจัดขึ้นในวันที่ 26 สิงหาคม ค.ศ. 2022.
สถิติ.
สถิติรวมตั้งแต่รอบคัดเลือก และ รอบเพลย์ออฟ.
เกาะเอลิแฟนไทนี

เอลิแฟนไทนี "Elephantíne"; "(Ə)iêw") เป็นเกาะบนแม่น้ำไนล์ เป็นส่วนหนึ่งของเมืองอัสวานในอียิปต์ตอนบน แหล่งโบราณคดีบนเกาะได้รับการขึ้นทะเบียนเป็นแหล่งมรดกโลกโดยยูเนสโกในปี ค.ศ. 1979 พร้อมกับตัวอย่างสถาปัตยกรรมอียิปต์ตอนบนอื่น ๆ รวมถึงอาบูซิมเบลและฟิเล
อัลลิชต์

อัลลิชต์  เป็นหมู่บ้านชาวอียิปต์ที่ตั้งอยู่ทางใต้ของกรุงไคโร เป็นที่ตั้งของที่ฝังพระศพของราชวงศ์และชนชั้นสูงในช่วงสมัยราชอาณาจักรกลาง รวมถึงพีระมิดจำนวนสองแห่งที่สร้างโดยฟาโรห์อเมนเอมฮัตที่ 1 และฟาโรห์เซนุสเรตที่ 1 และพีระมิดประธานทั้งสองแห่งถูกล้อมรอบด้วยพีระมิดบริวารที่มีขนาดเล็กกว่าของเหล่าสมาชิกเชื้อพระวงศ์ และสุสานมาสตาบาอีกจำนวนมากของข้าราชการระดับสูงและสมาชิกในครอบครัวของพวกเขา สิ่งก่อสร้างเหล่านี้ถูกสร้างขึ้นตลอดช่วงของราชวงศ์ที่สิบสองและสิบสามแห่งอียิปต์ และสถานที่นี้ยังเป็นที่รู้จักสำหรับหลุมฝังศพของสตรีผู้หนึ่งนามว่า เซเนบติซิ ซึ่งไม่ได้ถูกโจรปล้นสุสานเข้ามาบุกรุกและได้ค้นพบชุดเครื่องประดับ พีระมิดของฟาโรห์เซนุสเรตที่ 1 ยังคงหลงเหลืออยู่ในสภาพที่ดีเยี่ยมที่สุดจากสิ่งปลูกสร้างที่สร้างขึ้นช่วงเวลานั้น โลงศพในหลุมฝังศพของหัวหน้านักบวชนามว่า เซเซนเนปเนฟ ซึ่งมีตำราคัมภีร์มรณะของชาวอียิปต์โบราณในรูปแบบแรกสุดที่ค้นพบ
เขตพื้นที่เมืองอียิปต์โบราณของอัลลิชต์ อยู่ยนบนฝั่งตะวันตกของแม่น้ำไนล์ ประมาณ 65 กม. ทางใต้ของเมืองไคโร ซึ่งเป็นสุสานของราชวงศ์ที่สิบสอง แห่งอียิปต์ใกล้กับเมืองอิทจ์-ทาวี ซึ่งเป็นที่มาของชื่อหมู่บ้านในสมัยปัจจุบัน
ดีนาร์กลันตัน

ดีนาร์กลันตัน  เป็นเงินตราที่ออกโดยรัฐบาลรัฐกลันตันของประเทศมาเลเซีย ซึ่งอ้างว่าสอดคล้องกับแนวคิดของดีนาร์ทองคำอิสลาม ดีนาร์กลันตันผลิตในรูปของเหรียญหลายหน่วยราคา เหรียญเหล่านี้ถูกทำขึ้นครั้งแรกในปี พ.ศ. 2549 โดยบริษัท Mariwasa Kraftangan ที่ตั้งอยู่ในเมืองกัวลากังซาร์ รัฐเปรัก ซึ่งเป็นผู้ผลิตของที่ระลึกและแบบจำลองวัตถุทางศิลปะและวัฒนธรรมท้องถิ่น และเปิดตัวโดยรัฐกลันตันเมื่อวันที่ 20 กันยายน พ.ศ. 2549 รัฐบาลกลันตันได้เสนอว่า เหรียญมีสถานะที่สามารถชำระหนี้ได้ตามกฎหมาย และเหรียญดีนาร์กลันตันที่รัฐนำออกจำหน่ายได้ขายหมดลงอย่างรวดเร็ว ซึ่งผู้ซื้อจำนวนมากมองว่าดีนาร์ทองคำเป็นทางเลือกที่ดีกว่าสกุลเงินของรัฐบาล (เงินเฟียต)
อย่างไรก็ตาม รัฐบาลกลางของมาเลเซียในกรุงกัวลาลัมเปอร์ปฏิเสธการมีสถานะชำระหนี้ได้ตามกฎหมายของดีนาร์กลันตัน โดยระบุว่ารัฐบาลกลันตันทำให้ประชาชนเข้าใจผิด สกุลเงินเดียวที่ชำระหนี้ได้ตามกฎหมายในรัฐกลันตันคือริงกิตมาเลเซีย ตามรัฐธรรมนูญของมาเลเซีย ตารางที่เก้า รายการ I หัวข้อย่อย 7.a รัฐของมาเลเซียไม่มีสิทธิ์ออกเงินตราของตนเอง อันที่จริง รัฐบาลกลางได้ประกาศต่อสาธารณะก่อนแล้วในปี 2549 ว่ารัฐบาลของรัฐในสหพันธ์ไม่สามารถออกสกุลเงินของตนเองได้ เพื่อปฏิเสธต่อแผนการที่ประกาศโดยรัฐบาลกลันตันและก่อนที่เหรียญใด ๆ จะถูกสร้างขึ้น
การผลิตเหรียญทองคำและเงินของกลันตัน ใน พ.ศ. 2553.
โรงกษาปณ์ World Islamic Mint ที่นครอาบูดาบี สหรัฐอาหรับเอมิเรตส์ได้รับมอบอำนาจจากรัฐบาลกลันตันในการผลิตเหรียญชุดนี้
โดยเหรียญที่ได้รับการผลิตมีหน่วยเงินตราดังนี้:
โลหะเงิน 99.9% — 1, 2, 5, 10 และ 20 ดีร์ฮัม (dirham, درهم)
โลหะทองคำ 22 กะรัต — 1/2, 1, 2, 5 และ 8 ดีนาร์ (dinar, دينار)
ด้านหน้าของเหรียญเป็นสัญลักษณ์ประจำรัฐกลันตัน, คำว่า "รัฐบาลกลันตัน" ในภาษามลายูและอังกฤษ, มูลค่าหน้าเหรียญ และ ‰ ของวัสดุ ส่วนด้านหลังเป็นอักษรวิจิตรภาษาอาหรับ มูลค่าที่ตราไว้มีดังนี้ (ข้อมูล ณ วันที่ 5 สิงหาคม พ.ศ. 2555)
เหรียญได้เปิดจำหน่ายในรัฐกลันตันในวันที่ 12 สิงหาคม พ.ศ. 2553 โดยไม่สามารถใช้ชำระหนี้ได้ตามกฎหมาย
เมื่อวันที่ 25 สิงหาคม พ.ศ. 2554 รัฐบาลรัฐกลันตันโดยดาโตะ นิก อับดุล อาซิซ นิก มัต ซึ่งดำรงตำแหน่งเมินเตอรีเบอซาร์แห่งรัฐกลันตัน ได้รวบรวมและจัดพิธีแจกจ่ายซะกาตแก่ประชาชนเป็นเหรียญดีนาร์และดีร์ฮัมกลันตัน
ลีแอนน์ หลี่

ลีแอนน์ หลี่  หรือ หลี่ ย่าหนาน (เกิด 25 พฤศจิกายน ค.ศ. 1984) เป็นนักแสดงและพิธีกรรายการโทรทัศน์ชาวแคนาดาเชื้อสายจีน เจ้าของตำแหน่งมิสไชนิสอินเตอร์เนชั่นแนล ประจำปี 2005 โดยเธอได้ครองตำแหน่งถัดจาก จง เจียซิน
ประวัติ.
ลีแอนน์ หลี่ เกิดที่นครเซี่ยงไฮ้ ประเทศจีน มีชื่อภาษาจีนว่า หลี่ ย่าหนาน เธอย้ายมาใช้ชีวิตที่ประเทศแคนาดาตามครอบครัวของเธอตั้งแต่ยังเด็ก โดยเธอศึกษาในระดับชั้นอุดมศึกษา ทางด้านวิจิตรศิลป์ ที่มหาวิทยาลัยบริติชโคลัมเบีย เมืองแวนคูเวอร์ และเข้าประกวดมิสไชนิสแวนคูเวอร์ ประจำปี 2004 ขณะเรียนอยู่ชั้นปีที่ 2
เข้าสู่วงการบันเทิง.
เมื่ออายุได้ 20 ปี ลีแอนน์ หลี่ ตัดสินใจเข้าประกวดนางงามในเวทีมิสไชนิสแวนคูเวอร์ ครั้งที่ 10 ประจำปี ค.ศ. 2004 ที่ประเทศแคนาดา และได้ตำแหน่งชนะเลิศพร้อมกับได้รับรางวัลขวัญใจช่างภาพไปครอง จากการที่เธอได้รับตำแหน่งมิสไชนิสแวนคูเวอร์ ทำให้เธอได้เป็นตัวแทนของเมืองแวนคูเวอร์ ไปประกวดมิสไชนิสอินเตอร์เนชั่นแนล ในปี ค.ศ. 2005 ที่ฮ่องกง 
ในการประกวดมิสไชนิสอินเตอร์เนชั่นแนล ประจำปี 2005 ลีแอนน์ หลี่ ที่เป็นตัวแทนจากเมืองแวนคูเวอร์ ประเทศแคนาดา สามารถคว้ารางวัลชนะเลิศมาครองได้สำเร็จ โดยเอาชนะ ฟาลา เฉิน ที่เป็นตัวแทนจากเมืองนิวยอร์ก สหรัฐอเมริกา ทำให้เธอได้เซ็นสัญญาเป็นนักแสดงของทีวีบีและมีผลงานการแสดงละครโทรทัศน์ให้กับทีวีบีอย่างต่อเนื่องถึง 10 ปี
วาดีอัลฮัมมามาต

วาดีอัลฮัมมามาต ("ทางไปอินเดีย; ประตูสู่อินเดีย") เป็นแม่น้ำที่เหือดแห้งไปแล้วในทะเลทรายตะวันออกของอียิปต์ ตั้งอยู่ระหว่างเมืองอัลกุศ็อยร์กับเมืองกินา และเป็นพื้นที่ทำเหมืองที่สำคัญและเส้นทางการค้าทางตะวันออกจากแม่น้ำไนล์ในสมัยโบราณ พบงานแกะสลักหินและภาพวาดที่มีอายุสามพันปี ทำให้ที่นี่กลายเป็นสถานที่ทางวิทยาศาสตร์และการท่องเที่ยวที่สำคัญในปัจจุบัน
เส้นการค้าขาย.
วาดีอัลฮัมมามาตกลายเป็นเส้นทางหลักจากธีบส์ไปยังทะเลแดง และจากนั้นไปยังเส้นทางสายไหมที่นำไปสู่เอเชีย หรือไปยังอาระเบียและจะงอยแอฟริกา การเดินทางประมาณ 200 กม. นี้เป็นเส้นทางที่ตรงที่สุดจากแม่น้ำไนล์ไปยังทะเลแดง เนื่องจากแม่น้ำไนล์โค้งไปทางชายฝั่งที่ปลายด้านตะวันตกของวาดี
เส้นทางไปวาดีอัลฮัมมามาตที่วิ่งจากกิฟฏ์ (หรือคอปโตส) ซึ่งอยู่ทางเหนือของลักซอร์ ไปยังอัลกุศ็อยร์บนชายฝั่งทะเลแดง โดยกิฟฏ์เป็นศูนย์กลางที่สำคัญสำหรับการบริหาร ศาสนา และการค้า เมืองต่าง ๆ ที่ปลายทั้งสองข้างของเส้นทางที่ได้ก่อตั้งในช่วงราชวงศ์ที่หนึ่ง ถึงแม้ว่าจะมีการพบหลักฐานของการยึดครองของพวกกบฎตามเส้นทางก็ตาม
เหมืองหิน.
ในสมัยอียิปต์โบราณ วาดีอัลฮัมมามาตเป็นพื้นที่เหมืองหินที่สำคัญในแถบแม่น้ำไนล์ การสำรวจเหมืองหินไปยังทะเลทรายตะวันออกมีการบันทึกตั้งแต่สองพันปีก่อนคริสตกาล โดยที่วาดีแห่งนี้มีหินจากสมัยพรีแคมเบรียนของแผ่นอาหรับ-นิวเบียน นอกจานี้ยังรวมถึง หินบะซอลต์, หินชีสต์, "หินเบเคน" (เป็นหินทรายชนิดหนึ่งที่มีสีเขียว ซึ่งใช้สำหรับทำชาม จานสี รูปสลัก และโลงศพ) และควอตซ์ที่มีทองคำ โดยมีจานแห่งนาร์เมอร์ ซึ่งมอายุย้อนไปถึง 3100 ปีก่อนคริสตกาล ซึ่งเป็นหนึ่งในสิ่งประดิษฐ์ในยุคแรกๆ และยุคก่อนราชวงศ์ ซึ่งแกะสลักจากหินที่โดดเด่นของวาดีอัลฮัมมามาต
ในรัชสมัยของฟาโรห์เซติที่ 1 ได้มีการบันทึกว่า มีบ่อน้ำแห่งแรกที่ขุดเพื่อจัดหาน้ำในวาดี และฟาโรห์เซนุสเรตที่ 1 ได้ส่งการสำรวจการขุดที่นั่น
เหมืองแห่งนี้ได้ถูกอธิบายไว้ในแผนที่ทางธรณีวิทยาโบราณที่เก่าแก่ที่สุดที่รู้จักคือ แผนที่ปาปิรุสแห่งตูริน
งานแกะสลัก.
ในปัจจุบัน เมืองฮัมมามัตมีชื่อเสียงโด่งดังจากภาพวาดจากสมัยอียิปต์โบราณเป็นส่วนใหญ่ เช่นเดียวกับในสมัยโบราณ เหมืองหินแห่งนี้เป็นเหมืองหินที่ตั้งอยู่บนเส้นทางสายไหมสู่เอเชีย และเป็นจุดหมายปลายทางทั่วไปสำหรับนักท่องเที่ยวสมัยปัจจุบัน ที่วาดีแห่งนี้ มีงานแกะสลักและจารึกมากมายตั้งแต่สมัยก่อนราชวงศ์แห่งอียิปต์จนถึงยุคปัจจุบัน รวมถึงภาพวาดสกัดหินเพียงชิ้นเดียวที่รู้จักจากทะเลทรายตะวันออกและภาพวาดเรือกกอียิปต์ที่มีอายุถึง 4000 ปีก่อนคริสตกาล
สมัยคริสตกาล.
กลุ่มที่ครอบครองบริเวณแห่งนี้ตั้งแต่สมัยโรมัน-ไบแซนไทน์จนถึงยุคปโตเลมีตอนปลายได้ดำเนินการเหมืองทองคำใกล้กับบ่อน้ำบิร์ อัมม์ เอล-ฟาวาคิร์ แต่ทว่าเหมืองทองคำในสมัยราชอาณาจักรใหม่ที่วาดี เอล-ซิด มีขนาดใหญ่กว่า: 129, 136–141
ในปัจจุบัน ถนนที่มีความยาว 194 กม. โดยตัดผ่านวาดีอัลฮัมมามาต ได้กลายมาเป็นเส้นทางคมนาคมที่สำคัญ และทำให้นักท่องเที่ยวสามารถเดินทางระหว่างสถานที่ใกล้เคียงของลักซอร์และธีบส์ได้อย่างง่ายดาย
การกล่าวถึงในช่วงยุโรปสมัยใหม่.
การกล่าวถึงแรก ๆ ของยุโรปที่เกี่ยวข้องกับวาดีอัลฮัมมามาตมาจาก เจมส์ บรูซ นักเดินทางชาวสกอตในปี ค.ศ. 1769 และ วลาดิเมียร์ โกเลนิชเชฟ นักไอยคุปต์วิทยาชาวรัสเซียเป็นผู้นำการศึกษาจารึกสมัยใหม่ครั้งแรกในปี ค.ศ. 1884–1885
วัฒนธรรมสมัยนิยม.
ในปี ค.ศ. 1993 วงดนตรี "The Pogues" ได้แต่งเพลงเกี่ยวกับวาดีอัลฮัมมามาต โดยมีชื่อเพลงว่า "Girl From The Wadi Hammamat" ในอัลบั้ม "Waiting for Herb"
บะนีฮะซัน

บะนีฮะซัน  เป็นแหล่งสุสานในสมัยอียิปต์โบราณ ในปัจจุบัน มันตั้งอยู่ทางใต้ของเมืองอัลมินยา ประมาณ 20 กิโลเมตร (12 ไมล์) ในภูมิภาคที่เรียกว่าอียิปต์ตอนกลาง ซึ่งเป็นพื้นที่ระหว่างเมืองอัสยูฏกับเมืองเมมฟิส#เปลี่ยนทาง 
แม้ว่าจะมีการฝังศพในช่วงสมัยราชอาณาจักรเก่าอยู่บ้าง แต่ส่วนใหญ่จะใช้ที่นี้เป็นหลุมฝังศพกันในช่วงสมัยราชอาณาจักรกลาง ซึ่งกินระยะเวลาตั้งแต่ศตวรรษที่ 21 ถึง 17 ก่อนคริสตกาล (หรือ ยุคสำริดกลาง)#เปลี่ยนทาง 
ทางใต้ของแหล่งสุสานแห่งนี้เป็นวิหารที่โปรดให้สร้างโดยพระนางฮัตเชปซุต และฟาโรห์ทุตโมสที่ 3 เพื่ออุทิศแด่เทพีประจำท้องถิ่นนามว่า ปาเคต#เปลี่ยนทาง และเป็นที่รู้จักกันในชื่อ คูหาแห่งอาร์ทิมิส เพราะชาวกรีกได้เชื่อมโยงให้เทพีปาเคตเป็นเทพีพระองค์เดียวกันกับเทพีอาร์ทีมิส และวิหารแห่งนี้จมอยู่ใต้ดิน
ตา-เซติ

ตา-เซติ ("ดินแดนแห่งธนู" หรือ ตา-เคนทิต, ชายแดน หรือ พรมแดน) เป็นเขตปกครองเขตแรกของอียิปต์บน ซึ่งเป็นหนึ่งใน 42 เขตปกครองในสมัยอียิปต์โบราณ ตา-เซติเป็นเขตพื้นที่ชิดชายแดนกับดินอดนทางนิวเบียและชื่อนี้ยังใช้เพื่ออ้างถึงนิวเบียอีกด้วย
ประวัติ.
ในทุกเขตปกครองจะถูกดูแลโดยผู้ปกครองท้องถิ่น (ผู้ว่าราชการท้องถิ่น) ซึ่งขึ้นโดยตรงกับฟาโรห์
พื้นที่ของเขตปกครองนี้ประมาณ 2 "ชา-ตา" (ประมาณ 5.5 เฮกตาร์ / 4.8 เอเคอร์ โดย 1 ชา-ตาเท่ากับ 2.75 เฮกตาร์ / 2.4 เอเคอร์) และประมาณ 10,5 "อิเทรู" (ประมาณ 112 กม. / 69,6 ไมล์ 1 อิเทรู เท่ากับ ยาวประมาณ 10.5 กม. / 6.2 ไมล์)
เมืองหลักของเขตปกครองนี้ ("Niwt") คือ อาบู / แอลเลเฟนไทน์ (ส่วนหนึ่งของเมืองอัสวานในปัจจุบัน) และเมืองอื่น ๆ ได้แก่ ป'อาอาเลก / ฟิเล (หรือ เมืองฟิเลในปัจจุบัน), ซูเนต / ไซยีน (หรือ เมืองอัสวานในปัจจุบัน) และ ปา-เซเบก / โอมโบอิ (หรือ เมืองคอม โอมโบในปัจจุบัน) โดยทุกเมืองหลัก ("Niwt") จะมีวิหาร ("Het net") ที่อุทิศให้กับเทพสูงสุดและจวนผู้ปกครองท้องถิ่น ("Heqa het")
เทพหลักของเขตปกครองคือเทพฮอรัส และเทพอื่นๆ ได้แก่ อานูเคต, อาเรนสนูฟิส, ฮาธอร์, ไอซิส, คนุม, มันดูลิส, ซาเทต และโซเบค ปัจจุบันพื้นที่นี้เป็นส่วนหนึ่งของเขตผู้ว่าการอัสวาน
ยังคงพยายามศึกษาเกี่ยวกับชาวตา-เซติและอัตลักษณ์ของพวกเขา และในปัจจุบัน จากสิ่งที่ทราบกันเชื่อกันว่าพวกเขาใช้ภาษากลุ่มนีโล-ซาฮารัน
ผู้ปกครองท้องถิ่นแห่งตา-เซติ.
ต่อไปนี้เป็นลำดับวงศ์ตระกูลบางส่วนของผู้ปกครองท้องถิ่นแห่งตา-เซติในสมัยช่วงราชวงศ์ที่สิบสอง โดยนามของผู้ปกครองท้องถิ่นจะถูกขีดด้วยเส้นใต้<table style="border-spacing: 0px; ">
</table>
วาดีอัลฮูดี

วาดีอัลฮูดี (เป็นวาดี (หุบเขาหรือพื้นท้องน้ำ) ในทะเลทรายตะวันออกทางตอนใต้ของอียิปต์ บริเวณนี้เป็นที่ตั้งของเหมืองโบราณสำหรับแร่แอเมทิสต์ วาดีอัลฮูดีมีความสำคัญในด้านโบราณคดี เนื่องจากมีจารึกหินและภาพสลักจำนวนมาก โดยส่วนใหญ่มีอายุย้อนไปถึงสมัยราชอาณาจักรกลาง เนื่องจากแร่แอเมทิสต์ได้รับความนิยมเป็นพิเศษในช่วงเวลานั้น วาดีอัลฮูดียาวจรดสุดที่แม่น้ำไนล์ห่างจากเมืองอัสวานไปทางทิศเหนือเพียงไม่กี่กิโลเมตร และพาดไปทางทิศตะวันออกเฉียงใต้ เหมืองแร่แอเมทิสต์โบราณดังกล่าวตั้งอยู่ห่างจากเมืองอัสวานไปทางทิศตะวันออกเฉียงใต้ประมาณ 20 กิโลเมตร
แฮลิอูโปลิส

แฮลิอูโปลิส (I͗wnw, Iunu หรือ 𓉺𓏌𓊖; , #เปลี่ยนทาง 'เสาหิน') เป็นนครที่สำคัญของอียิปต์โบราณ เป็นเมืองหลักของเขตปกครองที่สิบสามหรือเขตปกครองแห่งแฮลิอูโปลิสของอียิปต์ล่าง และเป็นศูนย์กลางทางศาสนาที่สำคัญ ปัจจุบันตั้งอยู่ในเมืองอัยน์ชัมส์ ชานเมืองทางตะวันออกเฉียงเหนือของกรุงไคโร
แฮลิอูโปลิสเป็นหนึ่งในเมืองที่เก่าแก่ที่สุดของอียิปต์โบราณ ซึ่งถูกครอบครองตั้งแต่ช่วงสมัยก่อนราชวงศ์ มันขยายตัวอย่างมากภายใต้สมัยราชอาณาจักรเก่าและสมัยราชอาณาจักรกลาง แต่ปัจจุบันส่วนใหญ่ของเมืองถูกทำลาย ชิ้นส่วนของวิหารและอาคารอื่น ๆ ถูกนำไปใช้ใหม่เพื่อสร้างกรุงไคโรในยุคกลาง ข้อมูลส่วนใหญ่เกี่ยวกับเมืองโบราณนี้มาจากบันทึกที่ยังหลงเหลืออยู่
ส่วนที่หลงเหลือที่สำคัญของเมืองแฮลิอูโปลิสคือ เสาโอเบลิสก์ของวิหารแห่งรา-อาตุมที่โปรดให้สร้างโดยฟาโรห์เซนุสเรตที่ 1 จากราชวงศ์ที่สิบสองแห่งอียิปต์ และซากวิหารก็คงอยู่ในตำแหน่งเดิม ซึ่งในปัจจุบันวิหารดังกล่าวอยู่ในอัล-มาซัลลา เขตอัล-มาตารัยยาห์ กรุงไคโร เสาโอเบลิสก์เป็นเสาหินแกรนิตสีแดงความสูง 21 เมตร (69 ฟุต) มีน้ำหนัก 120 ตัน (240,000 ปอนด์) และเชื่อกันว่าเป็นเสาโอเบลิสก์ที่เก่าแก่ที่สุดในโลกที่ยังหลงเหลืออยู่ ชาวโรมันนำเสาโอเบลิสก์แห่งมอนเตซิโตริโอไปยังกรุงโรมภายใต้การนำของจักรพรรดิเอากุสตุส ซึ่งยังคงหลงเหลืออยู่ เสาโอเบลิสก์ขนาดเล็กสองเสาที่เรียกว่า "เข็มแห่งคลีโอพัตรา" ก็ถูกค้นย้ายไปยังเมืองลอนดอนและนิวยอร์กเช่นกัน
ชื่อ.
แฮลิอูโปลิสเป็นชื่อที่แผลงเป็นละตินจากชื่อภาษากรีกโบราณว่า "Hēlioúpolis"  หมายถึง "เมืองแห่งดวงอาทิตย์" เฮลิออส เทพที่เป็นบุคลาธิษฐานของดวงอาทิตย์ เป็นเทพที่ชาวกรีกระบุเทียบกับราและอาตุม เทพเจ้าอียิปต์ที่มีลัทธิหลักบูชาในเมืองนี้
ชื่อดั้งเดิมของเมืองนี้คือ ("เสาหิน") ซึ่งไม่ทราบรูปสะกดที่แท้จริง เนื่องจากชาวอียิปต์โบราณบันทึกเฉพาะรูปพยัญชนะ รูปทับศัพท์ของนักนักอียิปต์วิทยาคือ "Iunu" แต่ในภาษาฮีบรูไบเบิลปรากฏเป็น "ʾŌn" (<templatestyles src="Script/styles_hebrew.css" />אֹ֖ן‎, <templatestyles src="Script/styles_hebrew.css" />אֽוֹן‎) และ "ʾĀwen" (<templatestyles src="Script/styles_hebrew.css" />אָ֛וֶן‎) ทำให้นักวิชาการบางส่วนสร้างรูปสะกดใหม่เป้น "*ʔa:wnu" บางทีจาก /ja:wunaw/ ในแบบเก่า นอกจากนี้ยังพบรูปแบบในรูปของ "Awnu" และ "Annu" ชื่อที่อยู่รอดในภาาษาคอปติกคือ ⲱⲛ "Ōn"
ชื่อเมืองนี้ปรากฏในPyramid Texts ของราชอาณาจักรเก่าแห่งอียิปต์ ในชื่อ "บ้านเรือนของรา" (House of Ra)
สโมสรฟุตบอลสมุทรปราการ ซิตี้ ในฤดูกาล 2565–2566

การแข่งขันฟุตบอลของสโมสรฟุตบอลสมุทรปราการ ซิตี้ ในฤดูกาล 2565–2566 เป็นฤดูกาลที่ 4 ของสโมสรในการแข่งขันฟุตบอลลีกอาชีพของสโมสร และเป็นฤดูกาลแรกในการแข่งขันไทยลีก 2
 "ณ วันที่ 21 มกราคม พ.ศ. 2566"
นัดกระชับมิตร.
      ชนะ
      เสมอ
      แพ้
การแข่งขัน.
ไทยลีก 2.
แมตช์.
      ชนะ
      เสมอ
      แพ้
 "ณ วันที่ 30 เมษายน 2566"
 "ณ วันที่ 30 เมษายน 2566"
#เปลี่ยนทาง ผู้เล่นที่ย้ายออกจากสโมสรระหว่างฤดูกาล.
 "ณ วันที่ 30 เมษายน 2566"
แอมีร์แอบบอส โฮเวย์ดา

แอมีร์แอบบอส โฮเวย์ดา (18 กุมภาพันธ์ พ.ศ. 2462 – 7 เมษายน พ.ศ. 2522) เป็นนายกรัฐมนตรีอิหร่านคนที่ 42 ในสมัยราชวงศ์ปาห์ลาวีที่ดำรงตำแหน่งระหว่าง พ.ศ. 2508 ถึง พ.ศ. 2521 เป็นนายกรัฐมนตรีอิหร่านที่รั้งตำแหน่งนานที่สุดในประวัติศาสตร์อิหร่าน นอกจากนี้เขายังเคยดำรงตำแหน่งรองนายกรัฐมนตรีและรัฐมนตรีคลัง
เขาถูกปลดออกจากตำแหน่งในประมาณเดือนพฤศจิกายน พ.ศ. 2521 และถูกจับกุมในปีเดียวกันโดยรัฐบาลทหารของพระเจ้าชาห์ และในที่สุดก็ถูกประหารชีวิตทันทีหลังการปฏิวัติอิหร่านเมื่อวันที่ 7 เมษายน พ.ศ. 2522 ฐาน "ทำสงครามต่อพระเจ้า" และ "เผยแพร่การทุจริตบนโลก"
ฮาระ ทากาชิ

ฮาระ ทากาชิ (#เปลี่ยนทาง , 15 มีนาคม ค.ศ. 1856 – 4 พฤศจิกายน ค.ศ. 1921) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่น ตั้งแต่ปี ค.ศ. 1918 จนกระทั่งเขาถูกลอบสังหาร
ก่อนที่จะก้าวขึ้นสู่ตำแหน่งสำคัญทางการเมือง ฮาระ ทากาชิ เคยดำรงตำแหน่งทางการทูตระดับรองมาก่อน และได้รับเลือกให้เป็นสมาชิกสภาผู้แทนราษฎร ในนามพรรค Rikken Seiyūkai ซึ่งเป็นพรรคการเมืองที่มีอิทธิพลในขณะนั้น
อะเลคซันดร์ บอร์ตนิคอฟ

อะเลคซันดร์ วาซีลเยวิช บอร์ตนิคอฟ (เกิดเมื่อ 15 พฤศจิกายน พ.ศ. 2494) เป็นเจ้าหน้าที่ข่าวกรองของรัสเซียซึ่งดำรงตำแหน่งผู้อำนวยการสำนักข่าวกรองแห่งสหพันธ์ หรือ "เอฟเอสบี (FSB)" ซึ่งเป็นหน่วยต่อต้านก่อการร้ายของรัสเซียมาตั้งแต่ปี พ.ศ. 2551 เขาเป็นหนึ่งในสมาชิกที่มีอำนาจมากที่สุดของกลุ่มไซโลวิคของวงในตัวจริงและท่อน้ำเลี้ยงของประธานาธิบดีวลาดีมีร์ ปูติน
โทโชไดจิ

โทโชไดจิ หรือ วัดโทโชได  คือวัดพุทธมหายานนิกายริชชู ตั้งอยู่ในเมืองนาระ จังหวัดนาระ ประเทศญี่ปุ่น ก่อตั้งในปี พ.ศ. 1302 ในสมัยนาระ โดยพระภิกษุเจียนเจินสมัยราชวงศ์ถังของจีน (หรือ "กันจิน" ในภาษาญี่ปุ่น) และเป็นหนึ่งในสถานที่สำคัญที่ขึ้นทะเบียนเป็นมรดกโลกในนาม "อนุสรณ์สถานทางประวัติศาสตร์นาระโบราณ" เมื่อ พ.ศ. 2541 มรดกโลกโดยองค์การยูเนสโก
สถานีรถไฟยามาโตะ-ไซไดจิ

สถานีรถไฟยามาโตะ-ไซไดจิ หรือ สถานีรถไฟไซไดจิ  เป็นสถานีรถไฟบริเวณชานเมืองนครนาระ จังหวัดนาระ ประเทศญี่ปุ่น บริหารโดยบริษัทรถไฟคินเท็ตสึ
สถานีเป็นชุมทางรถไฟสี่ทิศทาง ได้แก่ สายนาระจากโอซากะทางทิศตะวันตก และนาระทางทิศตะวันออก สายเกียวโต จากเกียวโตทางทิศเหนือ และสายคาชิฮาระ จากคาชิฮาระทางทิศใต้
เหตุการณ์สำคัญ.
วันที่ 8 กรกฎาคม พ.ศ. 2565 ชินโซ อาเบะ อดีตนายกรัฐมนตรีญี่ปุ่นและสมาชิกสภาผู้แทนราษฎร ถูกลอบสังหารในงานกิจกรรมทางการเมืองนอกสถานี
อูยองอู ทนายอัจฉริยะ

อูยองอู ทนายอัจฉริยะ (เกาหลี: ; #เปลี่ยนทาง) เป็นละครชุดทางโทรทัศน์เกาหลีใต้ นำแสดงโดย พัก อึน-บิน แสดงเป็น อู ย็อง-อู ทนายความที่มีออทิซึมสเปกตรัมทำงานให้แก่บริษัทกฎหมายขนาดใหญ่ ไอคิวของเธอสูงและมีความทรงจำเป็นเลิศ แต่อีคิวและความสามารถด้านการเข้าสังคมนั้นต่ำ ร่วมนำแสดงโดย คัง แท-โอ และ คัง กี-ย็อง แสดงเป็น อี จุน-โฮ และ ช็อง มย็อง-ซ็อก ตามลำดับ ออกอากาศทางอีเอ็นเอ ตั้งแต่วันที่ 29 มิถุนายน จนถึง 18 สิงหาคม ค.ศ. 2022 ทุกวันพุธและวันพฤหัสบดี เวลา 21:00 น. ถึง 22:00 น. (ตามเวลาท้องถิ่น) และเผยแพร่ทางเน็ตฟลิกซ์ในบางภูมิภาค
ในเดือนสิงหาคม ค.ศ. 2022 มีการยืนยันการผลิตฤดูกาลที่สองของละครชุดโดยคาดการณ์ว่าจะเผยแพร่ใน ค.ศ. 2024
"อูยองอู ทนายอัจฉริยะ" เป็นรายการโทรทัศน์ที่ได้รับเรตติงสูงที่สุดในประวัติศาสตร์ของอีเอ็นเอ โดยในตอนสุดท้ายวัดเรตติงผู้รับชมทั่วประเทศได้ 17.5% ทำให้ "อูยองอู ทนายอัจฉริยะ" เป็นละครโทรทัศน์เกาหลีลำดับที่ 6 ที่ได้รับเรตติงมากที่สุดโดยวัดจากจำนวนผู้รับชม
 ทนายความมือใหม่ที่บริษัทให้คำปรึกษาด้านกฎหมายฮันบาดา เธอเป็นทนายความที่มีออทิซึมสเปกตรัม (Autism spectrum disorder; ASD) คนแรกของประเทศเกาหลีใต้
 เจ้าหน้าที่แผนกดำเนินคดีของฮันบาดา
 ทนายความอาวุโสของฮันบาดา
 พ่อเลี้ยงเดี่ยวของ อู ย็อง-อู
 ประธานบริหารสูงสุดของฮันบาดา
 เพื่อนร่วมชั้นโรงเรียนกฎหมายของ อู ย็อง-อู และเพื่อนร่วมงานที่ฮันบาดา
 เพื่อนร่วมงานและคู่ปรับของ อู ย็อง-อู ที่ฮันบาดา
 ประธานบริษัทกฎหมายแทซัน
 เพื่อนสนิทของ อู ย็อง-อู
 เจ้าของบาร์ที่ ดง กือ-รามี ทำงานอยู่
การผลิต.
ในวันที่ 14 กรกฎาคม ค.ศ. 2022 การถ่ายทำของละครชุดสิ้นสุดลง
ในวันที่ 17 สิงหาคม ค.ศ. 2022 อี ซัง-แบก ประธานบริษัทผู้ผลิตละครชุด เอสตอรี ยืนยันว่าจะมีการผลิตฤดูกาลที่สองต่อ กำหนดเผยแพร่ใน ค.ศ. 2024
เรตติง.
ตอนแรกของละครชุดได้รับเรตติงทั่วประเทศที่ 0.9% ในตอนที่ 3 วัดเรตติงได้ที่ 4.0% ซึ่งเป็นเรตติงสูงสุดสำหรับอีเอ็นเอ 
ละครชุดเป็นรายการที่ไม่ใช่ภาษาอังกฤษซึ่งได้รับการเข้าชมมากที่สุดบนเน็ตฟลิกซ์ในสัปดาห์ของวันที่ 4–10 และ 11–17 กรกฎาคม เวลาเข้าชมทั้งสิ้น 23.9 ล้านชั่วโมงและ 45.5 ล้านชั่วโมง อีกทั้งได้รับการจัดอันดับให้อยู่ในรายการโทรทัศน์ 10 อันดับแรกใน 12 และ 22 ประเทศตามลำดับ ในสัปดาห์ที่ 18–24 กรกฎาคม ละครชุดเป็นรายการที่ไม่ใช่ภาษาอังกฤษมากที่สุดเป็นอันดับ 2 และได้รับการรับชม 55 ล้านชั่วโมง นอกจากนี้ยังเป็นละครชุดที่มีการเข้าชมมากที่สุดใน 8 ประเทศและติด 10 อันดับแรกในอีก 27 ประเทศ
การดัดแปลง.
ในวันที่ 6 กรกฎาคม ค.ศ. 2022 บริษัทผู้ผลิต เอสตอรี ประกาศว่าจะมีการดัดแปลงละครชุดเป็นเว็บตูนความยาว 60 ตอน ในชื่อเดียวกัน ภาพโดย HwaUmJo และเขียนโดย Yuil พร้อมให้อ่านในภาษาเกาหลี ภาษาอังกฤษ ภาษาญี่ปุ่น และภาษาจีน
ในวันที่ 6 กันยายน มีการยืนยันว่าราว 10 ประเทศได้ยื่นข้อเสนอในการดัดแปลงละครชุดแก่บริษัทผู้ผลิต และทั้งหมดกำลังอยู่ในขั้นตอนการพิจารณา
ชัยปุระนครนิคม

องค์การเทศบาลชัยปุระ  หรือ ชัยปุระนครนิคม (อักษรโรมัน: Jaipur Nagar Nigam) เป็นองค์การบริหารเทศบาลนครชัยปุระ รัฐราชสถาน ประเทศอินเดีย มีภาระรับผิดชอบในการบริหารโครงสร้างพื้นฐานและสาธารณูปโภคในนคร องค์การประกอบด้วยแขวง 250 แขวง แต่ละแขวงมีตัวแทนจากการเลือกตั้ง ชัยปุระแบ่งเป็นสองเขตเลือกตั้งได้แก่ชัยปุระ (Jaipur) และชัยปุระชนบท (Jaipur Rural) นายกเทศบาลคนแรกคือศรี โมหัน ลาล คุปตะ (Shri Mohan Lal Gupta) ดำรงตำแหน่งในปี 1994
เกาะตาชัย

เกาะตาชัย เป็นเกาะในอุทยานแห่งชาติหมู่เกาะสิมิลัน ในตำบลลำแก่น อำเภอท้ายเหมือง จังหวัดพังงา อยู่ไม่ไกลจากหมู่เกาะสุรินทร์ เหตุที่ชื่อเกาะตาชัยเพราะตาชัยเป็นผู้พบเกาะนี้ เป็นส่วนหนึ่งของอุทยานแห่งชาติหมู่เกาะสิมิลันเมื่อ พ.ศ. 2541 เริ่มเปิดให้นักท่องเที่ยวได้ตั้งแต่วันที่ 15 ตุลาคม พ.ศ. 2556 บนเกาะไม่มีที่พัก ไม่มีอาหารขาย มีสิ่งอำนวยความสะดวกคือห้องน้ำแยกชายหญิงเป็นสัดส่วน
เกาะตาชัยมีพื้นที่ 12 ตารางกิโลเมตร และมีชายหาดเพียงแห่งเดียวอยู่ทางด้านทิศตะวันออกของเกาะยาวประมาณ 700 เมตร คนท้องถิ่นเรียกกันว่า "หาดหน้าเกาะ" ชายหาดมีทรายขาวละเอียด น้ำทะเลสีฟ้าใส มีแนวปะการังและปลาหลากหลายชนิด สามารถเล่นน้ำ ดำน้ำตื้น รวมไปถึงสามารถดำน้ำลึกได้ที่บริเวณกองหินใต้น้ำใกล้หัวแหลมทางด้านใต้ของเกาะ ซึ่งเป็นจุดที่นักดำน้ำมีโอกาสจะพบเห็นฉลามวาฬและปลากระเบนราหูได้มากที่สุดจุดหนึ่งของทะเลไทยฝั่งอันดามัน มีพืชและสัตว์เฉพาะถิ่นอย่างสาหร่ายใบมะกรูด ปูเสฉวนยักษ์ หอยมรกตซึ่งเป็นหอยชนิดใหม่ พบเพียงแห่งเดียวบนเกาะตาชัย รวมถึงพบปูไก่ซึ่งเป็นปูน้ำจืดขนาดใหญ่ที่มีเสียงร้องคล้ายไก่
ตำราคำสอนแห่งอเมเนมเฮต

ตำราคำสอนแห่งอเมนเอมเฮต (หรือที่รู้จักในชื่อ "คำแนะนำของฟาโรห์อเมนเอมฮัตที่ 1 ถึงพระราชโอรสของพระองค์ เซซอสทริส") เป็นบทกวีอียิปต์โบราณเรื่องสั้นประเภทตำราคำสอนเซไบยต์ (sebayt) ที่เขียนขึ้นในช่วงต้นของสมัยราชอาณาจักรกลาง บทกวีนี้ใช้รูปแบบของบทพูดคนเดียวที่เร้าอารมณ์ยิ่ง ซึ่งส่งมาจากดวงพระวิญญาณของฟาโรห์อเมนเอมฮัตที่ 1 จากราชวงศ์ที่สิบสองแห่งอียิปต์ที่ถูกลอบปลงพระชนม์ให้กับฟาโรห์เซนุสเรตที่ 1 ผู้เป็นพระราชโอรส โดยบรรยายถึงแผนการสมคบคิดที่ทำการลอบปลงพระชนม์พระองค์ และกำชับพระราชโอรสของพระองค์ไม่ให้เชื่อใจใครเลย บทกวีนี้เป็นการขออภัยโทษต่อการกระทำของฟาโรห์ก่อนหน้า และจบลงด้วยการชักชวนให้ฟาโรห์เซนุสเรตขึ้นครองพระราชบัลลังก์และปกครองอย่างชาญฉลาดแทนฟาโรห์อเมนเอมฮัต
คำทำนายแห่งเนเฟอร์ติ

คำทำนายแห่งเนเฟอร์ติ เป็นหนึ่งในวรรณกรรมไม่กี่ฉบับที่ยังหลงเหลืออยู่จากสมัยอียิปต์โบราณ เรื่องราวเกิดขึ้นในช่วงสมัยอาณาจักรเก่าภายใต้การปกครองของฟาโรห์สเนฟรู อย่างไรก็ตาม ข้อความดังกล่าวมาจากบุคคลที่มีนามว่า "เนเฟอร์ริต" ซึ่งน่าจะประพันธ์ขึ้นในช่วงต้นของราชวงศ์ที่สิบสองแห่งอียิปต์ ลักษณะของประเภทการประพันธ์เป็นที่ถกเถียงกันอยู่ มีหลายทฤษฎีที่ระบุว่าวรรณกรรมเป็นเรื่องโรแมนติกทางประวัติศาสตร์ในรูปแบบคำทำนายหลอก วรรณกรรมทางการเมือง แรงจูงใจทางศาสนา ตลอดจนข้อความทางวรรณกรรมที่สร้างขึ้นเพื่อเปลี่ยนแปลงและปรับปรุงสถานการณ์ในพระราชอาณาจักรอียิปต์ในสมัยราชวงศ์ที่สิบสอง
"คำทำนายแห่งเนเฟอร์ติ" ได้ถูกตีความว่า เป็นหลักฐานเบื้องต้นเพื่อสนับสนุนทัศนะที่ว่า ฟาโรห์อเมนเอมฮัตที่ 1 มีเชื้อสายจากนิวเบียจากพระราชมารดาของพระองค์ ซึ่งมีการอธิบายว่าเป็น "สตรีแห่งตาเซติ" และถือกำเนิดขึ้นในอัสวาน บริเวณส่วนใต้สุดของอียิปต์
ไอ ไอ ไอ ไอศกรีม

ไอ ไอ ไอ ไอศกรีม (; โรมาจิ: "iii aisu kurin") เป็นซีรีส์อนิเมะสั้น 3D CGI ผลิตโดยสตูดิโอชินเอแอนิเมชัน และ TIA ร่วมกับเครือไอศกรีมจังหวัดโอนินาวะ Blue Seal และบริษัทของเล่น Takara Tomy กำกับโดยจูเรีย มัตสึโมโตะ ("TsukiPro the Animation") และเขียนบทโดยฮิโรโกะ ฟูกูดะ ("Amanchu! Advance") และออกแบบตัวละครโดยอายะ มัตสึอิ ออกอากาศทางช่องทีวีโตเกียวผ่านรายการวาไรตีสำหรับเด็ก "Kinder TV" ตั้งแต่เดือนเมษายนถึงมิถุนายน พ.ศ. 2564 ฤดูกาลที่ 2 เริ่มออกอากาศในเดือนกรกฎาคม พ.ศ. 2565
เรื่องราวแห่งซินูเฮ

เรื่องราวแห่งซินูเฮ (หรือที่รู้จักในชื่อ ซาเนฮัต) ถือเป็นหนึ่งในผลงานที่ดีที่สุดของวรรณคดีอียิปต์โบราณ เป็นเรื่องราวที่เกิดขึ้นภายหลังการเสด็จสวรรคตของฟาโรห์อเมนเอมฮัตที่ 1 ซึ่งพระองค์เป็นผู้สถาปนาราชวงศ์ที่สิบสองแห่งอียิปต์ขึ้นในช่วงต้นของศตวรรษที่ 20 ก่อนคริสตกาล และประพันธ์ขึ้นเมื่อราว 1875 ปีก่อนคริสตกาล ถึงแม้ว่าต้นฉบับที่ยังหลงเหลืออยู่จะมาจากในรัชสมัยของฟาโรห์อเมนเอมฮัตที่ 3 ซึ่งปกครองพระราชอาณาจักรอียิปต์ราว 1800 ปีก่อนคริสตกาล
มีการถกเถียงกันอย่างต่อเนื่องในหมู่นักไอยคุปต์วิทยาว่า งานเขียนมีเค้าโครงมาจากเหตุการณ์จริงที่เกี่ยวข้องกับบุคคลที่มีนามว่า ซินูเฮ (อียิปต์โบราณ: "Za-Nhet" "บุตรชายแห่งมะเดื่อ") โดยมีฉันทามติว่ามีความเป็นไปได้มากที่สุดว่างานเขียนนี้จะเป็นเรื่องที่แต่งขึ้นมา ด้วยจากลักษณะที่เป็นสากลของตัวบทที่ค้นพบในตัวละครซินูเฮ รวมทั้งความรอบคอบและความเมตตาดุจดั่งเทพเจ้านั้น ผู้ประพันธ์นิรนามจึงถูกเรียกว่าเป็น "เชกสเปียร์แห่งอียิปต์" ซึ่งความคิดมีความคล้ายคลึงกันในตำราพระคัมภีร์ไบเบิล เรื่องราวแห่งซินูเฮได้ถูกเขียนขึ้นเป็นลักษณะบทกลอนและอาจจะมีการนำมาแสดงด้วย ความนิยมอย่างมากของงานเขียนชิ้นนี้จะพบเห็นได้จากเศษชิ้นส่วนบันทึกเรื่องดังกล่าวที่ยังหลงเหลืออยู่จำนวนมาก
นักอัญเชิญทมิฬ

นักอัญเชิญทมิฬ (; โรมาจิ: "Kuro no Shōkanshi") เป็นซีรีส์ไลต์โนเวลญี่ปุ่น เขียนโดยโดฟุ มาโยอิ เริ่มเผยแพร่ออนไลน์ทางเว็บไซต์นิยายออนไลน์เขียนโดยผู้ใช้ โชเซตสึกะ นิ นาโร ในเดือนตุลาคม พ.ศ. 2557 สำนักพิมพ์ Overlap เริ่มตีพิมพ์เป็นหนังสือไลต์โนเวลในเครือโอเวอร์แลปบุงโกะในเดือนมิถุนายน พ.ศ. 2559 วาดภาพประกอบโดยคูโรงิง วางจำหน่ายถึงเล่มที่ 20 เมื่อเดือนธันวาคม พ.ศ. 2566 มังงะดัดแปลงวาดภาพโดยกิง อัมมะ เริ่มเผยแพร่ทางเว็บไซต์ "Comic Gardo" ของสำนักพิมพ์โอเวอร์แลปในเดือนมกราคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 13 ในเดือนมิถุนายน พ.ศ. 2565 อนิเมะดัดแปลงสร้างโดยสตูดิโอ Satelight ออกอากาศตั้งแต่เดือนกรกฎาคมถึงกันยายน พ.ศ. 2565
ให้เสียงโดย: โคกิ อุจิยามะ (ญี่ปุ่น)
ให้เสียงโดย: มานากะ อิวามิ (ญี่ปุ่น)
ให้เสียงโดย: เรย์นะ อุเอดะ (ญี่ปุ่น)
ให้เสียงโดย: หลานตี๋ (ญี่ปุ่น)
ให้เสียงโดย: โยสึเกะ อากิโมโตะ (ญี่ปุ่น)
ให้เสียงโดย: มิโนริ สึซึกิ (ญี่ปุ่น)
ให้เสียงโดย: ยุเมะ มิยาโมโตะ (ญี่ปุ่น)
ให้เสียงโดย: โคโนมิ อินางากิ (ญี่ปุ่น)